b'\n_START_ARTICLE_\nDorothea Augusta af Slesvig-Holsten-S\xc3\xb8nderborg\n_START_SECTION_\nBiografi\n_START_PARAGRAPH_\nDorothea Augusta blev f\xc3\xb8dt den 30. september 1636 i S\xc3\xb8nderborg p\xc3\xa5 Als som det \xc3\xa6ldste barn af hertug Hans Christian af Slesvig-Holsten-S\xc3\xb8nderborg i hans \xc3\xa6gteskab med Anna af Delmenhorst._NEWLINE_Hun blev gift den 5. maj 1661 i S\xc3\xb8nderborg med landgrev Georg 3. af Hessen-Itter, der var en yngre s\xc3\xb8n af landgrev Georg 2. af Hessen-Darmstadt. Ved faderens d\xc3\xb8d blev Georgs storebror Ludvig landgreve af Hessen-Darmstadt og overlod Georg det lille herskab Itter i Ederdalen omkring byen V\xc3\xb6hl som sekundogenitur._NEWLINE_Dorothea Augusta d\xc3\xb8de kort tid efter brylluppet, den 28. februar 1662 i V\xc3\xb6hl. Landgrev Georg giftede sig igen efter hendes d\xc3\xb8d med Juliane Alexandrine af Leiningen.'